Er de tændt?
Jep. Værsgo at præsentere dig.
Hej, jeg hedder Frank. Alt vel?
I behøver ikke at svare. Det var et retorisk spørgsmål.
Godt, lad mig ridse sagen op for jer.
Denne historie handler om fremtiden.
Og fremtiden-
- kan være ret uhyggelig.
Hvad nu?
Vil du virkelig sige "uhyggelig"?
- Ja, jeg vil sige "uhyggelig". - Okay så.
Fremtiden kan være uhyggelig.
Vaklende regimer. Overbefolkning.
Krige på hvert eneste kontinent.
Hungersnød, vandmangel, miljøkatastrofer...
Og videnskabelige landvindinger, underværker, skønhed...
- Gider du lade være med at afbryde? - Ja, men så vær lidt mere munter.
Fortæl dem, hvad du kan lide...
Det kan jeg jo ikke, hvis du bliver ved med at afbryde.
- Du har ret. Undskyld. - Som sagt...
For hvert sekund, der går, kommer vi tættere og tættere...
Jeg har det. Fortæl dem...
Jeg er allerførst nødt til at fortælle dem det her.
Kan vi så ikke nok starte med noget andet?
Hvad vil du have, jeg skal starte med?
Du siger jo, at fremtiden ikke altid har set sådan her ud.
Nemlig. Da jeg var barn, var fremtiden...
- Anderledes, ikke? - Jo.
Fedt, så start med det.
Da jeg var barn, var fremtiden anderledes.
Flushing Meadows-Corona Park! Verdensudstillingen!
Husk Deres værdigenstande, og god fornøjelse med fremtiden.
Se dig for, knægt.
VERDENSUDSTILLING NEW YORK, 1964
OPFINDERKONKURRENCE
- Goddag. - Hvad kan jeg gøre for dig?
Mit navn er John Francis Walker. Jeg vil vinde de 50 dollars.
Javel ja.
Jeg har skilt den ad på grund af kvælstoftanken.
Bussen raslede sådan af sted, -
- og man skal jo passe på med kvælstof.
Jeg kunne også have brugt brintoverilte.
Bell Labs brugte det i deres raketbælte, men det gav problemer-
- med hensyn til manøvreegenskaber og flyvelængde.
Det er en jetpack.
Tydeligvis.
Har du selv bygget den?
Hvad laver du her, Athena?
Har du, eller har du ikke?
- Hvad? - Har du selv bygget den?
Ja.
Hvorfor?
Jeg blev vel træt af at vente på, at en anden skulle gøre det.
Virker den?
Ja da.
Som regel.
Den kan bare ikke sådan decideret -
- flyve.
Men hvis den sådan-
- decideret kunne flyve, hvad skulle den så bruges til?
Hvordan skulle den gøre verden til et bedre sted?
- Må den ikke bare være sjov? - Hr. Walker...
Du må kunne finde på noget bedre end sjov.
Alt er muligt.
Det forstår jeg ikke.
Hvis jeg gik på gaden og så en dreng med jetpack flyve forbi, -
- ville jeg tro på, at alt er muligt. Jeg ville føle mig inspireret.
Gør det ikke verden til et bedre sted?
Det gør det vel.
Hvis den virkede.
Det gør den uheldigvis ikke.
Og derfor tjener den ikke noget formål.
Tak for din henvendelse.
Jeg kan få den til at virke!
Sådan skal det lyde.
Indtil da, unge mand, -
- må du lave sjov.
Ikke tale om.
Jeg synes godt om ham.
Nej, Athena.
Hvorfor tror du, du kan få den til at flyve?
Jeg er optimist.
Du spilder din tid.
- Elendige himstregims. - Det er ikke en himstregims!
- Den virker ikke. - Jeg kan få den til at virke.
Gu kan du ej!
Jeg giver ikke op.
Du skal ikke vende dig om.
- Hvad har jeg lige sagt? - Undskyld.
Ti stille. Se dig omkring. Klokken fem.
Er du med? Som på et ur.
Hvor femtallet er.
Den vej.
Jeg går med dem.
Tæl til 20, så går du efter os. Uden at blive set.
Hvem er du?
Jeg er fremtiden, Frank Walker.
Tag på jordomrejse-
- med Walt Disneys "It's a Small World".
En hyldest til UNICEF og børn over hele kloden.
Den fornøjeligste sejltur nogensinde!
Undskyld.
Beklager, I må vente på næste båd. Der kommer en om et øjeblik.
Hallo?
Goddag. Stig venligst om bord i transportmodulet.
Systemet er aktiveret.
Tag venligst hovedværn på for at undgå alvorlige læsioner.
Læsioner?
Transporten påbegyndes om ti sekunder.
Vent!
Fem.
Fire.
Tre.
To.
En.
ADGANG FORBUDT
Det er min!
Har du ordnet den?
Der er han!
Den virker nu.
Hvad er det her for et sted?
Og så gik det hele ad helvede til.
- Helt ærligt... - Det gjorde det.
Du gav dem et kort glimt af blå himmel og håb...
De skal vide, hvad der er på spil.
De kan nok godt regne ud, at en nedtælling varsler ilde.
Vil du fortælle historien? Hvis du tror, du er bedre til det, -
- skal du være mere end velkommen til at prøve.
- Mener du det? - Ja.
Teknisk set er jeg vel mere kvalificeret til det.
Er du det? Hvorfor?
Fordi jeg i modsætning til dig er optimist.
- Filmer du? - Det er altså video.
- Jeg vidste det! - Videoer du så?
- Værsgo, skat. - Lad os så høre, Casey.
Det er Sirius.
Det er Canopus.
Det er Arcturus.
Alfa Centauri.
Vega. Procyon.
Capella. Betelgeuse.
Og hvorfor er du så vild med stjerner, Casey?
Fordi jeg vil rejse derud.
- Men de er jo så langt væk. - Rejsen vil tage rigtig lang tid.
Hvad hvis du når helt derop, og der ikke er noget?
Hvad hvis der er alting?
Helt ærligt...
- Skal vi hele din barndom igennem? - Du lagde da også ud med din.
Se nu bare at komme videre.
Okay, forstået.
NEDRIVNINGSTRUET AFFYRINGSRAMPE HOS NASA
INTERFERENS
Giv dig til kende!
Nate! Hvis du vækker far, slår jeg dig ihjel.
Du burde ikke gå uden at få lov.
Og du burde ikke bruge sutteklud.
Jeg må godt sove med den for far.
Fordi han ikke vil have, du skal blive voksen.
Var du ude ved rampen igen?
Hvad laver du derude?
Prøver du at forhindre, at de river den ned?
Det ville gøre mig til forbryder-
- og et virkelig dårligt forbillede for letpåvirkelige børn som dig.
Men hvis en anden gjorde det, -
- så måtte man gå ud fra, at vedkommende troede på, -
- at selv den mindste indsats-
- ville kunne ændre fremtiden.
Hvordan kan du være sikker?
Jeg ved, hvordan ting fungerer.
Hvorfor river de rampen ned?
Fordi det er besværligt at have ideer-
- og nemt at give op.
Men det gør du ikke, vel?
Aldrig.
SCANNER DNA
Så går jeg i skole, far.
Jeg har lavet madpakke til dig. Se at blive færdig.
- Hvordan ...? - Du ville selv have fundet ud af det.
Det er Eddie Newton.
Hvad?
Alle tre kraner?
Okay, Douglas. Det var pænt af dig at ringe.
- Er alt okay? - Canaveral er gået i sort igen.
- Mystisk. - Meget mystisk.
Så får du en fridag.
De henter nye kraner ind, -
- så jeg skal på arbejde igen ved middagstid.
- Det var da pragtfuldt. - Case...
Intet kan forhindre, at de river rampen ned.
Og når vi er færdige med det, står jeg uden arbejde.
Det er der ikke noget at gøre ved.
Det er uundgåeligt.
Du skal nok finde noget andet. Du er NASA-tekniker.
Uden noget at sende op.
Der findes to ulve...
Du har fortalt mig den historie tusind gange. Nu fortæller jeg den.
Der findes to ulve, og de strides hele tiden.
Den ene er mørke og fortvivlelse.
Den anden er lys og håb.
Hvilken ulv vinder?
Hold nu op, Case.
Så lad være med at svare.
Den, man fodrer.
Netop.
Spis. Kom så.
Gensidigt sikret ødelæggelse.
I dag formår enhver atommagt eller terrorist-
- at forårsage ravage i en kolossal størrelsesorden.
Disse våben kaldes...
Miljømæssig entropi.
Isen på polerne venter ikke på, at vi finder frem til, -
- om klimaforandringer er virkelige.
Verdenshavene stiger, vejret bliver voldsommere.
Hele verden har løst enkeltbillet til...
En dystopi. Defineret som "ikke perfekt".
Huxleys "Fagre nye verden".
Bradburys "Fahrenheit 451".
Orwells "1984".
Bøger, der blev betragtet som fiktion, men som siden er blevet til virkelighed-
- og det lader til at blive værre. Ja, frøken Newton?
Kan vi gøre noget ved det?
Hvabehar?
Det ser alt sammen meget slemt ud, men hvad gør vi ved det?
God weekend, alle sammen.
- Newton? - Ja.
Du er løsladt. Din motorcykel kan afhentes.
Dine personlige ejendele får du udleveret derovre.
- Newton? - Ja.
Godt så.
Én pengeclips. 47 dollars og 32 cent.
Ét kørekort. Én baseballkasket.
Én badge.
Én pakke tyggegummi og noget, jeg ikke ved, hvad er. Kvittér her.
- Det er ikke min. - Hvad er ikke din?
Badgen.
Det er bare løgn.
Har jeg været her hele tiden?
Jeg kender det.
Nej!
Jeg tager den selv.
Jeg måtte trække i alle tråde-
- for at forhindre myndighederne i at rejse sigtelse mod dig.
Det er ikke kun hærværk. Det er NASA, statens ejendom.
Har du set den her før?
Du forstår åbenbart ikke, hvor vred på dig jeg er.
Du er vred, det har jeg fattet, men synes du, den ser mystisk ud?
- Ikke røre den! - Hvorfor råber du ad mig?
Ikke mens du kører bil. Det er farligt. Hold ind til siden.
Hold ind til siden.
Hvis du er på stoffer...
Det er jeg ikke. Hør her.
Nu skal du lige være min NASA-far.
Min himmelstormer-far.
Alt vil blive forklaret, så snart du rører badgen.
Virker den ikke?
Kan du slet ikke se det?!
Hold så op.
Ærligt talt, Casey, så aner jeg ikke, hvad der går af dig.
- Kan man få lidt hjælp? - Flot gået, Dexter.
Virkelig blæret.
Kom nu, tosser. Vi kommer for sent til R&D.
Aero-ekspressen ankommer om ét minut.
Skal du med?
- Kan du se mig? - Vi har ikke hele dagen.
Vent på os!
Nordgående linje afgår nu.
Næste station, Rumhavnen.
Orv, se lige ringene!
Husk at følge procedurerne. Du ved, du har brug for søvn.
Far, du er vildt pinlig.
- Husk at transmittere hver dag. - Også når I er uden for rækkevidde.
Behøver I at være så hys? Vi rejser jo kun 20 lysår væk.
Ankomst, Rumhavnen.
Hold nu op.
Det skal nok gå. Venner, jeg er her!
Hold nu op. Jeg elsker jer.
Jeg begynder snart at græde for øjnene af mine venner.
Farvel!
Kom. Vi har spærret en plads specielt til dig.
Og så løb du tør for strøm?!
Nate, vågn op!
Kan du fars nye adgangskode til computeren?
- Du lugter af sump. - Giv mig koden, så kan du sove videre.
Du har internet på mobilen.
Min mobil blev gennemblødt i lagunen.
Okay så.
Hvad er det, vi leder efter?
Der er den!
"Yderst sjælden badge fremstillet til verdensudstillingen i 1964."
"Udbydere af verdens mest omfattende samling af rumaldersamlerobjekter."
Det her site er jo tudsegammelt.
Giv mig deres nummer.
De har ikke noget nummer.
Har de ikke et nummer?
- De har en adresse. - Okay, hør her.
Sig til far, at du vågnede, da jeg var ved at gå.
Jeg sagde, jeg skulle på telttur med nogle venner. Gider du gøre det?
Hvis du fortæller mig, hvad der foregår.
Jeg tror, jeg har set -
- at jeg har været -
- i fremtiden.
Må jeg tage med?
Ikke endnu.
Hej. Er Casey Newton hjemme?
Nej.
Hun har bestilt disse småkager.
- Er du pigespejder? - Ja, selvfølgelig.
- Hvorfor er du så ikke i uniform? - Den er til rens.
Det er Oreo-småkager.
Hvornår er Casey så tilbage?
Hun er taget på telttur med nogle venner. De er væk i et par dage.
Er det det, du har fortalt jeres forældre?
Ja.
- Men det passer ikke. - Jo, det gør.
Nej, Nathan, det gør det ikke. Ja, jeg ved, hvad du hedder.
Lige så vel som jeg ved, at du lyver for mig.
Kommer du fra fremtiden?
Du er tydeligvis helt med.
Hvorfor fortæller du mig så ikke det, jeg vil vide?
Den der badge holdt op med at virke. Hun er taget ud for at finde en ny.
Nathan, hvor leder hun?
Et lille skridt for et menneske, -
- men et kæmpespring for menneskeheden.
Hallo?
Udsalgsvarerne står på de forreste tre hylder.
Nedsat med 70 %.
Jeg er ikke kommet for at købe noget.
Jeg håbede, du ville kunne fortælle mig noget om den her.
Hugo!
Velkommen til Blast From...
- Tak for hjælpen, skat. - Du kunne bare lade den stå åben.
Det ville spolere effekten. Min kone har ingen respekt for iscenesættelse.
Hugo Gernsback. Hvad kan jeg gøre for dig?
Hun har en badge.
Jeg så på nettet, I søgte dem...
- Hvor har du den fra? - Hvad kan du fortælle mig om den?
Først må jeg vide, hvem der gav dig den.
Jeg lægger ikke ud.
Så er den sag vist uddebatteret.
Det er den vist.
Du så noget, gjorde du ikke?
Da du rørte den.
Noget helt utroligt.
Er det virkeligt?
Naturligvis. Spørg mig ikke hvordan.
De mennesker har udviklet teknologi, vi end ikke har drømt om.
Hvad for mennesker?
Har du nogensinde tænkt over, hvad der ville ske, -
- hvis alle genier, kunstnere og videnskabsmænd, -
- de klogeste og mest kreative mennesker i verden, -
- besluttede sig for at forandre den?
Men hvor?
Hvor ville sådan noget være muligt?
Det måtte være et sted uden politik og bureaukrati, -
- distraktioner og griskhed.
Et hemmeligt sted, hvor de kunne bygge-
- lige, hvad deres vanvittige fantasi kunne finde på.
De kalder sig "Plus Ultra".
Man kan dog kun komme til at se det ved at røre en af disse her.
Hvorfor har de overhovedet lavet dem?
Rygtet vil vide, -
- at de ville offentliggøre projektet. Indvie verden i det, de havde skabt.
Uheldigvis kom det aldrig til at ske.
Hvorfor ikke?
Nu tror jeg, vi har fortalt dig rigeligt.
Nu hvor vi har vist dig tillid, så vær sød at vise os tillid-
- og fortælle mig, hvor du har den fra.
Jeg ved det ikke.
Hvad mener du?
Jeg blev arresteret, og så lå den blandt mine ting.
Blandt dine ting?
Jeg aner ikke, hvordan den havnede der.
Hvad var det?
Vær sød at fortælle os, hvem du har fået den af.
Jeg har ikke fået den af nogen.
Det er højst usandsynligt.
Ved I hvad?
Jeg tror, jeg smutter.
Tak for hjælpen.
Du får 1.000 dollars, hvis du fortæller, hvor du fik badgen fra.
- 10.000. - Fra en lille pige?
Jeg aner ikke, hvad I fabler om. Hav det godt. Hils på anstalten.
Fortæl os, hvor hun er, og du vil blive skånet.
Det må være en joke.
Hvor er pigen?
Jeg aner ikke...
Nu fortæller du os om pigen.
Jeg kender ikke nogen pige.
Jeg har jo sagt...
- Hvor er pigen? - Jeg kender ikke nogen pige!
Vi må væk herfra!
Det skal være nu!
Tidsbomben sætter tiden i stå, men ikke ret længe.
- Hvad? - Hør godt efter.
Sfæren er ved at briste, og du er lige i skudlinjen.
Vi må væk herfra, -
- ellers dør du.
Jeg sidder fast!
- Jeg sidder fast! - Kun midlertidigt.
Tag min hånd. Så snart du slipper fri, trækker jeg dig væk.
Og bliv så bag mig. Klar?
Pigen!
Pas på!
Vi må ud.
De selvdestruerer. Vi må ud nu!
Vanvittige fantasi, vanvittige fantasi...
Rejs dig op, Casey.
De er på vej.
Hvad? Hvem?
Ind med dig, Casey!
- Hvorfra kender du mit navn? - Sæt dig nu bare ind.
Hvad var det, der skete?
To AA-enheder ville likvidere dig. Jeg reddede dig. De selvdestruerede.
AA?
- Audio-Animatronic. - Var de robotter?
Nej, avancerede antropomo...
Ja, okay, robotter.
Hvem er du?
Jeg hedder Athena. Det var mig, der gav dig badgen.
Badgen? Badgen!
Ja. Og jeg ville ønske, du ikke var stukket af, -
- inden jeg kunne nå at give dig en smule kontekst.
Hvad fabler du om?
Hvordan kan du køre bil? Hvem er du?
Jeg er en kruttør.
Jeg er en -
- rekrutton.
60 sekunder til selvdestruktion.
Mit oversættermodul er defekt.
Det må du undskylde.
Er du en af dem?
Tydeligvis.
Hvor skal du hen? Jeg prøver altså at hjælpe dig!
Åh gud, åh gud...
Det her sker bare ikke.
Det er løgn!
- Luk mig ud! - Hold op med at råbe!
- Luk mig ud! - Ikke tale om.
Jeg gav dig min sidste badge, og den skal ikke gå til spilde.
Hvad mener du med din sidste badge?
Det sted, jeg så...
- Findes det? - Naturligvis.
Men hvis du ikke tager med, er det lige straks forbi.
- Hvorfor? - De har bygget noget, de ikke burde.
Bygget hvad?
Skal du blive ved med at spørge løs, indtil nogen kommer og myrder os?
Nej.
Hvilken vej synes du så, vi skal?
Tilbage eller frem?
- Kan du føre mig dertil? - Ja.
Jeg styrer.
Den er fjong. Så er der givet grønt lys.
Nå, drenge...
Brandchefen har givet os lov til at gå ind og snuse rundt.
Forhåbentlig var de ansatte gået til frokost, da det sagde bang.
Chef...
Goddag. Dave Clark, Secret Service.
- Sikke da noget værre noget. - Secret Service?
- Hvor skal de hen? - De afspærrer området.
Mange tak for hjælpen, men vi overtager sagen nu.
Dale!
Jeg fandt det her uden for vinduet.
Har du nogensinde set noget lignende?
Hvad fanden?
Du store kineser!
Udsalg i denne uge. 70...
Var det en pige? En lille pige?
En lille pige?
Vil du være venlig at fortælle mig, hvad der foregår?
Nej, det vil jeg ikke.
Var det en pige?
Kontakt guvernør Nix.
Sig til ham, vi har fundet pigen.
Til venstre!
Du må godt sige til lidt før.
Du kunne også bare fortælle mig, hvor vi skal hen.
Pittsfield, New York.
- Hvad er der i Pittsfield, New York? - En, der kan føre os dertil.
Du sagde, du gav mig din sidste badge.
- Hvor mange har du delt dem ud til? - Det er ikke vigtigt.
Jeg er ikke engang dit førstevalg.
Jeg fandt dig først, da du begyndte at begå hærværk mod statslig ejendom.
Det er rent faktisk et af mine rekrutteringsparametre.
Og desuden fik du 73 point på Feynman-Drummelberg-skalaen.
73? Er det godt?
Stop en halv. Rekruttering til hvad?
- Det har jeg forbud mod at svare på. - Hvem forbyder dig det?
Det har jeg også forbud mod at svare på.
Bliver du ved med at spørge, vil min nødværgeprotokol aktiveres.
Og hvad betyder så det?
At jeg lukker ned.
- Det gør du jo ikke. - Prøv ad.
Du sagde, de byggede noget, de ikke måtte.
Er der sket noget derovre?
Noget alvorligt?
Så for ...!
Lad være med at tage den...
Hej, du har ringet til Eddie Newton.
Læg en besked, så ringer jeg tilbage.
Hej, far. Det er Casey.
Jeg bad Nate sige, jeg er taget på telttur, men det er jeg ikke.
Jeg er ked af at lyve for dig.
Men jeg kunne ikke få mig selv til at sige sandheden.
Der foregår noget højst usædvanligt.
Det, jeg vil sige, er -
- at der ikke er sket mig noget.
Jeg er ikke på stoffer, og jeg er ikke blevet medlem af en sekt.
Jeg bliver ikke væk ret længe, -
- og jeg ringer snart igen.
Jeg elsker dig, far.
Du godeste! Er du okay?
Ja, jeg har det fint.
Jeg troede, jeg havde ødelagt dig.
Det er bedst, jeg kører.
Jeg ved godt, du ikke har nogen grund til at stole på mig.
Men jeg har ledt efter en som dig i meget lang tid.
Vær nu sød.
Hold ind til siden.
Du kunne have givet en badge til hvem som helst.
Hvorfor lige mig?
Fordi du er noget særligt.
Ja, jeg er noget særligt.
Det er du.
Ham fyren, vi skal besøge -
- hvad hedder han?
Han hedder Frank.
Frank Walker.
Han er også noget særligt.
Frank Walker...
VI ER FREMTIDEN
Vent! Hvad er det, du gør?
Helt genialt.
Hvor er dine poteaftryk?
Hvor er det sejt.
Jeg kan altså godt høre dig.
Gå din vej. Så du ikke hunden?
Jo. Den er et hologram. Hvordan laver man det i dagslys?
- Jeg er imponeret. - Hvem er du?
Hvad vil du?
Er det dig, der er Frank Walker?
Jeg hedder Casey, og jeg vil have, du skal føre mig dertil.
Føre dig hvortil?
Til det sted, jeg så, da jeg rørte den her.
Hvor har du den fra?
En lille pige.
Athena.
- Hvor er hun? - Hun smed mig af her.
Det kunne ligne hende.
Hvor du end kommer fra, så tag hjem igen.
Nej, du skal føre mig dertil. Det, jeg så...
Det, du så, er forbi.
Det, du leder efter, findes ikke mere.
Jeg føler, at jeg må og skal dertil. Som om det er forudbestemt.
Hvorfor?
Fordi de har spærret en plads i raketten specielt til dig?
Det, du så, var en reklame, der blev lavet for flere årtier siden.
En invitation, der aldrig blev sendt ud, fordi festen blev aflyst.
Du er ikke forudbestemt til noget som helst.
Du blev narret til at føle, at du var en del af noget fantastisk.
At du var noget særligt. Men det var du ikke.
Det er du ikke.
Betyder det nej?
Fandens til...!
Din lille ...!
Jeg kan sagtens tilkalde politiet!
Sagtens!
Du får... Jeg giver dig fem sekunder...
Jeg går ingen steder!
Enten fører du mig dertil, eller også må du dræbe mig!
Hvis du piller ved noget, bliver det præcis det, jeg gør!
- Hvad laver du? - Jeg piller ved ting!
Luk så op, nu!
Jeg mener det.
Jeg pander dig sådan en.
Hvad duer den her trækbasuns-dimmerjas til?
Lad den være. Jeg mener det alvorligt.
- Fører du mig dertil? - Nej.
Så tager du det ikke alvorligt!
Helt ærligt...
Synes du ikke, den var morsom?
Optager du det?
Hvis jeg får dig til at le, vil jeg gerne-
- bevare det for eftertiden.
Jeg lo.
Du smilede. Det er ikke det samme. Alle mennesker ler.
Det er et biologisk behov.
Det passer ikke. Søvn er et biologisk behov.
Jeg har heller aldrig set dig sove.
Før eller senere skal jeg nok få dig til at le.
Jeg giver ikke op, før det lykkes.
Det burde du måske.
Hvad?
Give op.
Hvorfor?
Behøver vi at optage det her?
JEG GIVER IKKE OP!
- Ud med dig! - Vent.
Hvad er det for en nedtælling?
Jeg har krav på at få at vide, hvad der foregår. Krav på at få svar.
- Svar på hvad? - Jeg ved, du har været der.
- Hvordan kunne du forlade det? - De smed mig ud!
De smed mig ud og låste alle dørene bag mig.
Var det, fordi du byggede noget, du ikke måtte?
- Hvem har fortalt dig det? - Er det den?
Den, der er "noget"?
Hvis jeg kunne give dig datoen for, -
- hvornår du skal dø, ville du så have den at vide?
- Hvordan kunne du vide det? - Lad os nu sige, jeg kunne.
- Er du synsk? - Nej.
- Hvad baserer du så din viden på? - Det er rent hypotetisk.
Brug nu bare din fantasi, okay?
Okay.
Lad os lege, der fandtes en verden, hvor jeg med sikkerhed kender-
- det præcise tidspunkt for din død.
Ville du så have det at vide eller ej?
Ja, selvfølgelig. Hvem ville ikke det?
Men -
- hvad nu hvis accepten af min død er årsagen til den?
Så må svaret være ja. Jeg ville gerne have det at vide.
- Men jeg ville ikke tro på dig. - Det skulle du.
Hvorfor? Er vi ikke selv herre over vores skæbne?
Hvad er der?
Hvem er du?
Er det noget skidt?
Fandens også.
Fandens!
- Er de fulgt efter dig? - Hvem?
Robotterne.
Dem har jeg aldrig set før.
John Francis Walker.
Du fik lov at leve mod at love aldrig at blande dig, -
- men du huser nu et undveget element.
Udlever hende, eller bliv elimineret.
Du har ét minut.
- Tak. - Vent med at takke mig.
Vent.
Kom!
Kom så!
John Francis Walker, med hjemmel fra guvernør Nix-
- har denne enhed autorisation til at tage dit liv.
Okay, så er det godt.
Luk døren.
Hvem fanden er guvernør Nix?
Kom så her.
Hop op.
Er det nogen god ide?
TILINTETGØR HUS
- Svøm eller synk! - Var du forberedt på det der?
- Min kasket. - Glem den.
Nej, jeg kan ikke efterlade den.
Det er min fars.
Nu er jeg med.
Du er mere kvik, end godt er.
Din far har aldrig forstået dig, aldrig støttet dig, -
- og nu går du med hans kasket som et oprørsk statement, ikke?
Nej, min far er fantastisk.
Hov, vent nu lige lidt.
Det er ikke mig, vi taler om, vel?
Lad os nu få dig hjem til din fantastiske far-
- og glemme alt det her.
Hop op.
- Batteriet er fladt. - Nej.
- Måske er det polerne. - Det er det ikke.
- Hvornår har du sidst ...? - Du er ikke nogen hjælp.
Duk dig.
Vent.
Goddag, Frank.
Vil du skyde mig?
Jeg overvejer det.
Kunne du overveje det i bilen? Vi må se at komme af sted.
Vent...
På, at der dukker flere robotter op?
- Hun er en af dem. - Det ved jeg. Kommer du?
Ryk en balle.
- Frank... - Ikke endnu.
Hvorfor tvang du hende ind i det?
Jeg tvang hende ikke. Jeg gav hende en badge.
Hun klarede resten. Ligesom du gjorde.
Kom nu ikke for godt i gang. Hvor fik du badgen fra?
Jeg så, de destruerede dem.
Ikke dem alle sammen. Jeg slap væk med en halv snes.
Og gav en til en teenager.
Jeg fik altså 73 point på Feinberg-Düsseldorf-skalaen.
- 73? Det er umuligt. - Han er jaloux, fordi han kun fik 41.
Jeg var 11 år. 11 år!
Ikke pille!
Det er en ladning på et kiloton. Det er ikke legetøj.
Du skal ikke rode i mine ting.
- Er du med? - Undskyld.
Hun var ikke min første. Jeg spildte adskillige år på andre kandidater.
Kandidater til hvad?
Fantastisk. Du tror stadig, du rekrutterer, ikke?
Ikke flere spørgsmål. Hun går bare i nødværgedvale.
Har du bildt hende ind, du har en nødværgedvalefunktion?
Hun irriterede mig.
- Løj du for mig? - Det må du vænne dig til.
Hun lover dig en vidunderlig fremtid, -
- hvorefter hun lader den komme brasende for at dræbe dig.
Tiden var knap, og du manglede motivation.
- Motivation til hvad? - Vi må tage tilbage, Frank.
Tilbage dertil? Ja, Frank, vi må dertil.
Genialt. Det er en genial ide.
Jeg blev stukket af en bi. Lad os sparke til bikuben.
Det er da en elendig analogi.
Den er fantastisk. Hvad ved du om analogier?
Du er umulig, når du er i det humør.
Jeg er i det humør, fordi du har smadret mit liv. Igen.
Frank, det er ikke noget personligt. Sådan er min programmering bare.
Så er vi her.
Hvor skal du hen?
Det er her, din transportstation ligger.
- Vi må nå frem til Spectacle. - Er du vanvittig?
De ved, du førte hende hen til mig. De står da og venter på os.
Giv mig Edison-røret, så tager vi af sted uden dig.
Jeg har det ikke på mig.
Det ligger i din taske.
- Jeg har røntgensyn. - Hvornår har du fået det?
- Hun er fuld af overraskelser. - Det ved jeg alt om.
Det værste af det hele er, at hun er ligeglad med dig.
Hendes charme, målbevidsthed og søde smil...
Det er alt sammen software.
Nuller og ettaller, intet andet.
Tro mig, når I når frem, må du klare dig selv.
- Hvad er der sket mellem jer to? - Han mener, jeg sårede ham.
Nej, du sårede en dreng, der var så dum at blive forels...
Meget var du, Frank Walker -
- men du var ikke dum.
- Så giv mig Edison-røret... - Jeg giver dig ikke noget som helst.
Udmærket.
Vil du dertil? Så fører jeg dig dertil.
Hvorfor ikke?
Det er bedre end at vente her på at blive jagtet og myrdet med mere.
- Det kan jeg lide at høre. - Hvad skal "med mere" betyde?
Hvad er de kabler til?
- Til at overføre mennesker. - Mennesker som os?
- Altså en miniature... - Behøver jeg at forklare alt?
Kan du ikke bare blive forbløffet-
- og nøjes med det?
De er alle sammen tilsluttet parabolen ovenpå.
Kører det via satellit?
Jeg ved, hvordan ting fungerer.
Du er vel nok dygtig.
Sæt det her stramt for øjnene.
Hvorfor?
Fordi retfærdigheden er blind.
Gør det nu bare.
Vil du have, jeg skal vikle det her om hovedet?
- Hvis det flår mine øjenbryn af... - Munden op, hovedet tilbage.
Hvad er det?
Talkum. Har vi nået van 't Hoff?
Klar til afgang!
Godt. Sæt kurs mod tårnet. Der er vel stadig en modtager?
- Sidst jeg så efter, ja. - Hvornår var det?
For 25 år siden.
Deromkring.
Har de også smidt dig ud?
Husk nu dræberrobotterne.
Det bliver skærende lyst, koldt og larmende.
Du mister 90 % af dit blodsukker på en hundrededel af et sekund, -
- og du vil ønske, du var død. Men så er det også overstået.
Undgå at tisse på os.
Det lyder vel nok herligt.
Hvorfor nu? Hvorfor hende?
Fordi hun ikke har givet op.
Du tror, hun kan redde den.
Hvorfor tror du det?
Kan hun det, Athena?
Aner det ikke.
Lad os finde ud af det.
Er det her normalt?
Tørstig...
Jeg dør, jeg dør...
Du er ikke ved at dø.
Der er cola i køleskabet.
Du tager bare.
Vi aner ikke, hvor mange her er, men de ved, vi er på vej.
Derfor gør du bare som mig.
Ingen spørgsmål. Er du med?
Helt med.
Undskyld.
- Er vi i Paris?! - Behøver du blive så forbløffet?
- Var det ikke det, du ville have? - Jeg vil have, du skal tie...
Tårnet er ved at lukke.
Fandens også.
Du og jeg er eftersøgt, -
- men de har muligvis ikke uploadet din ansigtsprofil endnu.
Muligvis ikke?
Gå hen og prik ham i nakken med den her.
- Er det et menneske, besvimer han. - Og hvis det er en robot?
- Så bliver den bare sur. - Fantastisk.
Hun er godt nok modig.
Jo, men jeg skal bare...
Menneske!
Folk hadede tårnet, da Eiffel i sin tid afslørede det ved verdensudstillingen.
Men formålet med det var ikke at opføre et monument.
Formålet var at finde en anden verden.
Les quatre premiers. De første fire Plus Ultra-medlemmer.
Var de en del af det?
Eiffel, Jules Verne, Tesla-
- og hr. Edison.
- De skabte antennen, vi står i. - Er Eiffeltårnet en antenne?
Skal du hele tiden afbryde? Ja.
Tesla indrettede antennen til at kunne aflæse alle frekvenser.
Selv i hyperrummet og andre dimensioner.
Og de fandt præcis, hvad de ledte efter.
Edison ville tage æren for det, for de to kunne ikke fordrage...
Frank, hold dig til emnet.
Ja, okay.
Der har altid verseret rygter om en hemmelig indgang, -
- de fire holdt for sig selv.
En enkeltbillet-
- til brug i nødstilfælde.
Spectacle.
Det bliver bedre endnu.
Det er en raket!
De er her.
Spænd jer fast!
- Hvad sagde han? - Hvad man kunne forvente.
Sig, han skal holde fast.
Hvorfor vender vi om?
Det gør vi ikke. Vi flyver ind i en anden dimension.
Skulle vi bare ud i rummet for at tage tilløb?
Nu bliver det lidt kringlet.
Casey, vågn op.
Casey.
Casey, vågn op.
Vi er fremme.
Hvad så nu?
Det er op til dig.
- Det her var din ide. - Jeg får ikke ideer.
- Jeg finder dem, der gør. - Er der ingen plan?
Jo da. Du har bare ikke fundet på den endnu.
Men det bør du gøre snart.
Det er jo bare herligt.
Gem den.
Så gerne.
Er det den der étkilotons-ladning, jeg ikke måtte pille ved?
Den er vores forsikringspolice. De vil formentlig prøve at dræbe os.
Skal vi så bare blive stående?
Du ville jo se Tomorrowland.
Det kommer her.
Tag tasken.
Frank.
David.
Du ser godt ud.
- Alderen klæder dig. - Tak. Du skulle prøve det.
Jeg tror nu, jeg fortsætter med min morgenshake.
- De fås med chokoladesmag nu. - Mums.
Goddag, Athena. Jeg tvivlede på, du nogensinde ville vende hjem.
Hvor har du dog været?
- Ude og passe mit job. - Dit job?
Forstod du ikke budskabet, da vi slettede dine rekrutteringsprotokoller?
Det sev ind, da du kaldte mig forældet og prøvede at skille mig ad.
Jeg skal love for, I skabte postyr, -
- da I affyrede en antik raket op gennem Eiffeltårnet.
Normalt ville vi knokle rundt for at overbevise folk om, -
- at det hele var fup og fidus. Heldigvis for os alle sammen-
- gør det ikke længere nogen forskel, vel?
Hvorfor gør det ingen forskel?
Og hvem er så du?
Jeg hedder Casey.
Newton.
Og hvem er så du?
David Nix.
Mig en fornøjelse.
Det er hyggeligt at sludre med dig, Frank, -
- men vi havde en klar aftale om betingelserne for dit eksil-
- og konsekvenserne ved at krænke det. Derfor er jeg nødt til at spørge:
Hvad fanden laver du her?
Jeg tror, hun kan redde den.
Hvabehar?
Hende. Jeg tror, hun kan redde den.
Hvad?
Jeg har afluret jeres signal. Når I tænder for det, kan jeg se det.
Og det flimrede.
Procenttallet faldt, David.
Umuligt.
Okay, lad os finde ud af det.
Hvad er det, jeg kan redde?
Verden, frøken Newton.
Han tror, du kan redde verden.
Er det en portal til Jorden?
Nej, det er en bro til Jorden.
Velkommen tilbage til Monitor, Frank.
Er den ikke pragtfuld?
Jo, det er den.
Tag dig ikke af lysshowet.
Det er ganske ufarligt.
Er det meningen, jeg skal gøre noget?
Kunne du være lidt mere specifik? At redde verden lyder en smule...
Bare vær dig selv.
Tjek.
Glimt af fremtiden.
Hvad er det?
Glimt af fremtiden.
Det er os om et par sekunder.
Tårnet får sin strøm fra tachyoner, -
- partikler, der bevæger sig hurtigere end lyset.
Vi opdagede dem for små 40 år siden.
Jeres fysikere debatterer stadig, hvorvidt de eksisterer.
Hovsa.
For sent.
Hovsa.
For sent.
Lad forestillingen begynde.
Vi har forbedret interfacet, -
- men det er stadig baseret på din oprindelige algoritme.
Ville du vise mig noget, Frank?
Så værsgo.
Vælg et sted.
Et hvilket som helst sted i verden. Vælg et.
Canaveral.
Cape Canaveral.
Rolig nu.
Interfacet orienteres fra dine hænder mod Jordens kerne.
Nu er jeg med.
Du har trænet hende.
Jeg har kun kendt hende siden i går.
Hun ved, hvordan ting fungerer.
Du har fortalt mig den historie tusind gange. Nu fortæller jeg den.
Hvordan er det muligt?
Vi er millioner af eksponentielle afvigelser fra din hjemdimension.
Frank fik den lyse ide at bygge maskinen her, -
- så vi kunne holde kontakten.
Det er for tre dage siden.
Relativt set.
Rumtidshumor.
Tachyoner bevæger sig hurtigere end lyset, så når man tøjler dem...
Kan man se tilbage i tiden.
Ikke kun tilbage.
Det er løgn.
Nej.
Hvad skete der?
Bare fortsæt.
Lige lidt længere.
Nu er det nok.
Det er mit hus.
Frank burde måske nok lige have forberedt dig på det, -
- men jeg er bange for, at verden er ved at gå under.
Det er sikkert, det er uundgåeligt, -
- og det er snart.
Hvornår?
Vi er 58 dage fra nutiden.
58 dage?
Men det, der forårsagede det, kan indtræffe når som helst.
Om en måned-
- eller endnu tidligere.
Er du stadig på jagt efter dit flimmer, Frank?
Jeg ved, hvad jeg så.
Hvorfor advarer I ikke folk?
Hele planeten er ved at dø, -
- og I lader bare stå til.
Vi dør ikke.
Det her er din verden, ikke vores.
Vi er i sikkerhed her.
Hvorfor lukker I så ikke folk ind?
- Fortæl hende det, David. - Frank...
Efter årtier i eksil har du stadig ikke fattet det.
Disse mennesker er jo barbarer.
Hvis vi fortalte dem om det her sted -
- ville det der også ske her. Og så ville intet overleve.
Men det er jo ikke sket endnu.
Jo, det er det. I har bare ikke accepteret det.
Jeg nægter at acceptere det!
Så du det? Så du det?
Jeg ved, du så det.
Det betyder, at der er en chance...
- Det gik søreme godt, hvad? - Hvad skete der?
Du bliver deporteret.
Igen.
Det er typisk Nix.
Ingen nye ideer.
Din ene variabel ud af 10.000-
- var tilsyneladende ikke overbevisende nok for ham.
Vær sød mod hende.
Er du okay?
Ind imellem de zillioner af spørgsmål, jeg stillede dig, -
- kunne du måske have sagt:
"Alt det der er ikke så vigtigt, -
- for vores forudsigelsesmaskine siger, vi alle sammen skal dø."
Vi antydede det lidt.
Det her sted har intet med håb at gøre. Det er det modsatte af håb.
Det må du ikke sige.
Hvorfor ikke? Du sagde det selv.
Jeg forstår godt, du gav op.
Det var, inden jeg mødte dig.
Du er virkelig... Du er virkelig noget særligt.
Hvorfor bliver I ved med at sige det?
Det er jeg ikke!
Hvorfor gav du mig i det hele taget den her?
Du viste mig et sted, der var helt vidunderligt, -
- og det var en løgn.
Hvis I skal zappe en ide ind i hovedet på folk, -
- skal I sørge for, det er sandheden.
Man kan ikke bare zappe...
Hvad?
Zappe en ide ind i hovedet på folk.
Du aflurede deres signal. Hvordan?
På tv'erne hjemme i dit dommedagsværelse.
Du opsnappede signalet fra Monitor. Hvordan gjorde du?
Der går så meget strøm gennem den, at selv en radioamatør kan opfange det.
Man skal bare finde de rette frekvens...
Du opsnappede et signal udsendt af en maskine herfra.
Ergo transmitterer den dertil.
Tænk, hvis den ikke bare forudsiger fremtiden.
Den udbreder den.
Da jeg rørte badgen, føltes det, som om alting var muligt.
Kan det modsatte så ikke også lade sig gøre?
Tænk, hvis Monitor bare er en stor badge.
En, der ikke udbreder positive, men negative tanker -
- og som fortæller verden, at den skal fodre den forkerte ulv.
Vi må slukke for den.
Nu skal I hjem.
David! David.
Øen er ubeboet og ukortlagt.
Et skønt sted at tilbringe sit livs sidste dage.
Monitor fungerer som en antenne.
Den ikke bare opfanger tachyoner. Den tager en mulig fremtid...
Og sender den forstærket videre, ligesom feedback.
Det er en selvopfyldende profeti, der udspringer her.
Den viser folk verdens undergang, indtil de affinder sig med den.
Det er en bombe, som vi har antændt.
Vi har stadig 58 dage til at gøre noget ved det, -
- men det nytter ikke, så længe den stadig er tændt.
Jeg formoder, at din viden om tachyonfusion er mangelfuld.
At slukke for den-
- er umuligt. Den knap findes ikke.
Jeg fortæller dig jo, hvad det er, den gør.
Hvorfor er du ligeglad?
Fordi det er ham, der står bag.
Ikke sandt?
Forestil jer en ting.
Hvis I så et glimt af fremtiden og blev skræmt af det, I så, -
- hvad ville I så stille op med den viden? Hvem ville I gå til?
Politikerne? Erhvervslivets ledere?
Hvordan ville I overbevise dem? Med data og fakta?
Held og lykke. De eneste fakta, de ikke vil bestride, -
- er dem, der holder hjulene i gang og skovler pengene ind.
Men hvad nu-
- hvis det var muligt at gå uden om mellemleddet-
- og sende den barske nyhed direkte ind i hovedet på folk?
Klodens tilintetgørelse blev stadigt mere sandsynlig.
Den eneste måde at forhindre den på var at vise den.
At skræmme folk til fornuft.
Hvem ville ikke føle sig kaldet til at handle-
- ved udsigten til at miste alt, hvad de kender og har kært?
For at redde civilisationen-
- ville jeg vise dens kollaps.
Men hvordan blev visionen så modtaget?
Hvordan reagerede folk på det overhængende dommedagsscenarie?
De labbede det i sig, som var det en chokoladeéclair.
De frygtede ikke undergangen. De slog mønt på den.
Som underholdning i computerspil, tv-shows, bøger og film.
Den ganske verden tog imod apokalypsen med åbne arme-
- og sprang den i møde med løssluppen jubel.
Alt imens var Jorden ved at smuldre under fødderne på jer.
Folk døde som fluer af henholdsvis fedme og sult.
Forklar lige det.
Bierne og sommerfuglene begynder at forsvinde.
Gletsjerne smelter.
Algerne eksploderer i antal.
Kulminernes kanariefugle dratter døde om, -
- og I fatter ikke et klap!
Hvert eneste øjeblik rummer muligheden for en bedre fremtid.
Men I vil ikke tro på den.
Og derfor gør I ikke det, der skal til for at gøre den til virkelighed.
I ruger over den grufulde fremtid og affinder jer med den, -
- ene og alene fordi den fremtid ikke kræver noget af jer i dag.
Så ja, -
- vi så isbjerget, og vi advarede Titanic.
Men I styrede lige lukt mod det med fuld damp på kedlerne.
Hvorfor?
Fordi I gerne vil synke.
I gav op.
Og det er ikke Monitors skyld. Det er jeres.
Send dem igennem.
Tak for besøget, Frank.
Det var virkelig rart at se dig igen.
- Hvad er det, du gør? - Jeg giver ikke op.
Pas på!
- Tag dimsen frem! - Dimsen?
Den dims, jeg gav dig, da vi kom hertil!
Armér den! Placér den på platformen!
Casey! Bomben!
Op på platformen!
- Hvad så nu? - Armér den!
Casey!
Bomben! Hvor er bomben?
Et minut til detonation.
45 sekunder.
Athena! Bomben! Hvordan slukker jeg for den?
30 sekunder.
Det kan du ikke.
Det er ikke morsomt.
Frank, skynd dig væk! Den eksploderer!
Frank, skynd dig!
Skynd dig væk!
Fire. Tre.
- To. En. - Luk portalen!
- Er du okay? - Bomben er væk.
Kan du stå op?
Frank!
Bomben er væk.
Kan du stå op?
Frank!
Er hun okay?
- Hun må hen til et reparationsmodul. - Frank.
Du kan ikke nå at reparere mig.
Ikke i tide.
Der er noget, jeg må fortælle dig nu.
Pokkers også.
Jeg er ved at lukke ned.
Jeg lukker ned.
Jeg ryger ud af sync.
Lad være med at se sådan på mig.
Hvis jeg ryger ud af sync, er det ikke for at svigte dig.
Det ved jeg godt.
Der er noget, jeg må fortælle dig, inden det endelige -
- inden det automatiserede program tager over.
Jeg er en maskine.
Det havde jeg aldrig været ked af, -
- indtil jeg så dit ansigt, da du opdagede det.
Jeg har altid vidst det.
Nej, du har ej.
Systemsvigt. Aktiverer sidste tanker-
- tiltænkt Frank Walker.
Beretning 15: september -
- 1965.
Frank Walker sender mig et blik, der er vanskeligt at analysere.
Det virker væsentligt at fortælle ham, at jeg er en Audio-Animatronic.
Men jeg er bekymret for, at det vil påvirke ham uheldigt, -
- når han opdager, at jeg ikke er et menneske.
Han har potentiale. Det vil jeg ikke spolere.
Han har brug for en, der tror på ham, -
- og det behov opfylder jeg.
Han er min bedste rekrut.
Beretning 24: oktober 1965.
Jeg gør mig usædvanlige tanker om Frank Walker.
De må skyldes en fejl i mit empati-interface.
Det er noget, jeg bør rapportere.
Men det har jeg ikke gjort.
Jeg kan ikke forklare hvorfor.
Beretning 78: april -
- 1984.
Frank Walker er blevet forvist af guvernør Nix.
Han siger, han har mistet håbet, -
- og bebrejder mig, at jeg i sin tid indgød ham det.
Jeg forstår det ikke.
Det siger han, jeg aldrig kommer til, -
- fordi jeg hverken kan føle vrede eller skuffelse.
Eller kærlighed.
Optagelse slut.
Jeg blev skabt til at finde drømmere.
Jeg fandt dig.
Og mistede dig.
Indtil jeg fandt hende.
Casey.
Drømmere må holde sammen.
Det er ikke min programmering.
Det er personligt.
Monitor.
Bomben er væk, men det er jeg ikke.
Endnu. Tiden er knap.
Brug min selvdestruktionsfunktion.
Du ved, hvad der må gøres, Frank.
Sørg for, det lykkes denne gang.
Jeg troede ikke, du kunne få ideer.
Tja, der kan man bare se.
Der kan man bare se.
Systemsvigt.
- Frank... - Ja?
Vil du vide, hvorfor du aldrig kunne få mig til at le?
Hvorfor?
Fordi du ikke er sjov.
Giv bare slip på mig.
Farvel, Frank.
Farvel, Athena.
Røv og nøgler.
Hvad så nu?
Spørger du mig?
Det her var din ide.
Tror du, det vil virke?
Vi må få det til at virke.
Så nu får vi det til at virke.
Første punkt på dagsordenen:
At åbne porten igen.
Det skader vel ikke at hente et par erfarne teknikere hertil.
Og så...
Skal festen arrangeres på ny.
Og der skal sendes nye invitationer ud.
Hvilket er grunden til, vi står her i dag.
For et år siden var Jorden ved at gå under.
Vi burde slet ikke være her.
Men det er vi.
Det er ikke svært at vælte en stor, ond bygning, -
- der bilder hele verden ind, at dommedag er nær.
Det svære er -
- at finde ud af, hvad man skal bygge i stedet.
Og hvis det skal kunne lykkes, -
- kan vi ikke gøre det alene.
Så får vi brug for jer.
Frank Walker? Må jeg spørge om noget?
De oplyste søgeparametre er matematisk set fornuftige, -
- men dog en smule uklare.
Kunne De være lidt mere specifik?
Frøken Newton.
Vil De fortælle vores rekruttører, hvad de skal lede efter?
Drømmere.
Vi leder efter drømmere.
Dem, der vil fodre den rigtige ulv.
Jeg sagde engang til jeres forgænger, -
- at hun ikke var andet end en sekvens af nuller og ettaller.
Jeg tog fejl.
Hun var så meget mere.
Og I er så meget mere.
Så tag nu af sted og gør, hvad hun ville have gjort.
Find dem, der ikke har givet op.
De er fremtiden.